./data/phi0914/phi00139/phi0914.phi00139.perseus-lat1.xml
patres pavor ingens cepit, cum publico       nomine, ne quid eae coniurationes coetusque nocturni       fraudis occultae aut periculi inportarent, tum privatim suorum cuiusque vicem,       ne quis adfinis ei noxiae esset   censuit autem senatus gratias consuli       agendas, quod eam rem et cum singulari  cura et sine ullo tumultu investigasset   quaestionem deinde de Bacchanalibus sacrisque nocturnis extra ordinem       consulibus mandant; indicibus Aebutio ac Feceniae ne fraudi ea res sit curare et       alios indices praemiis invitare iubent;        sacerdotes eorum sacrorum, seu viri seu feminae essent, non Romae modo, sed per       omnia fora et conciliabula conquiri, ut in consulum potestate essent; edici       praeterea in urbe Roma et per totam Italiam edicta mitti,  ne quis, qui Bacchis initiatus esset, coisse aut       convenisse sacrorum causa velit, neu quid talis rei divinae fecisse; ante omnia       ut quaestio de iis habeatur, qui coierint coniuraverintve, quo stuprum       flagitiumve inferretur   haec senatus decrevit  consules       aedilibus curulibus imperarunt, ut sacerdotes eius sacri omnes conquirerent,       comprehensosque libero conclavi ad quaestionem  servarent; aediles plebis viderent, ne qua sacra in operto fierent             triumviris capitalibus mandatum est, ut       vigilias disponerent per urbem servarentque, ne qui nocturni coetus fierent,       utque ab incendiis caveretur, adiutores triumviris quinqueviri uti cis Tiberim       suae quisque regionis aedificiis praeessent   ad haec officia dimissis magistratibus       consules in rostra escenderunt, et contione advocata cum sollemne carmen       precationis, quod praefari solent priusquam populum adloquantur magistratus,       peregisset consul;  ita coepit  ”nulli umquam contioni,       Quirites, tam non solum apta, sed etiam necessaria haec sollemnis deorum       comprecatio fuit, quae vos admoneret hos esse  deos, quos colere, venerari precarique maiores vestri instituissent, non       illos,  qui pravis et externis religionibus       captas mentes velut furialibus stimulis ad omne scelus et ad omnem libidinem       agerent   equidem nec quid taceam nec quatenus       proloquar, invenio  si aliquid ignorabitis, ne locum neglegentiae dem, si omnia       nudavero, ne nimium terroris obtundam vobis, vereor   quidquid dixero, minus quam pro atrocitate et magnitudine rei dictum       scitote esse; ut ad cavendum satis sit, dabitur opera a nobis   Bacchanalia tota iam pridem Italia et nunc per urbem       etiam multis locis esse, non fama solum accepisse vos, sed crepitibus etiam       ululatibusque nocturnis, qui personant tota urbe, certum habeo, ceterum, quae ea       res sit, ignorare;  alios deorum aliquem       cultum, alios concessum ludum et lasciviam credere esse et  qualecumque sit, ad paucos pertinere  quod ad       multitudinem eorum adtinet, si dixero, multa milia hominum esse, ilico necesse       cesse est exterreamini, nisi adiunxero, qui qualesque sint   primum igitur mulierum magna pars est,       et is fons mali huiusce fuit; deinde simillimi feminis mares, stuprati et       constupratores,  fanatici, vigiliis vino strepitibus clamoribusque nocturnis adtoniti             nullas adhuc vires coniuratio, ceterum       incrementum ingens virium habet, quod in dies plures fiunt   maiores vestri ne vos quidem, nisi cum aut vexillo       in arce posito comitiorum causa exercitus eductus esset, aut plebi concilium       tribuni edixissent, aut aliquis ex magistratibus ad contionem vocasset, forte       temere coire voluerunt; et ubicumque multitudo esset, ibi et legitimum rectorem       multitudinis censebant debere esse   quales       primum nocturnos coetus, deinde promiscuos mulierum ac virorum esse creditis?            si quibus aetatibus initientur mares       sciatis, non misereat vos eorum solum, sed etiam pudeat  hoc sacramento       initiatos iuvenes milites faciendos censetis, Quirites? iis ex obsceno sacrario       eductis arma committenda?  hi cooperti stupris suis  alienisque pro pudicitia coniugum ac liberorum vestrorum ferro       decernent?”  “minus tamen esset, si flagitiis tantum       effeminati forent—ipsorum id magna ex parte dedecus erat—, a facinoribus manus,       mentem a fraudibus abstinuissent   numquam       tantum malum in re publica fuit nec ad plures nec ad plura pertinens  quidquid       his annis libidine, quidquid fraude, quidquid scelere peccatum est, ex illo uno       sacrario scitote ortum esse   necdum omnia, in       quae coniurarunt, edita facinora habent  adhuc privatis noxiis, quia nondum ad       rem publicam obprimendam statis virium est, coniuratio sese inpia tenet  crescit       et serpit quotidie malum  iam maius est, quam ut capere id privata fortuna       possit, ad summam rem publicam spectat   nisi praecavetis, Quirites, iam huic       diurnae, legitime ab consule vocatae, par nocturna contio esse poterit  nunc       illi vos, singuli universos contionantes timent; iam ubi vos dilapsi domos et in       rura vestra eritis, illi coierint,  consultabunt de sua salute simul ac vestra pernicie; tum singulis vobis       universi timendi erunt   optare igitur       unusquisque vestrum debet, ut bona mens suis omnibus fuerit  si quem libido, si       furor in illum gurgitem abripuit, illorum eum, cum quibus in omne flagitium et       facinus coniuravit, non suum iudicet esse   ne       quis etiam errore labatur vestrum quoque, non sum securus  nihil enim in speciem       fallacius est quam prave religio   ubi deorum       numen praetenditur sceleribus, subit animum timor, ne fraudibus humanis       vindicandis divini iuris aliquid inmixtum violemus  hac vos religione       innumerabilia decreta pontificum, senatus consulta, haruspicum denique responsa       liberant   quotiens hoc patrum avorumque aetate       negotium est magistratibus datum, uti sacra externa fieri vetarent, sacrificulos       vatesque foro circo urbe prohiberent, vaticinios libros conquirerent       comburerentque, omnem disciplinam sacrificandi praeterquam more Romano       abolerent!  iudicabant enim prudentissimi viri       omnis divini humanique iuris nihil aeque dissolvendae religionis esse, quam ubi       non patrio, sed externo ritu sacrificaretur   haec vobis praedicenda ratus sum, ne       qua superstitio agitaret animos vestros, cum demolientes  nos Bacchanalia discutientesque nefarios coetus cerneretis   omnia diis propitiis volentibusque ea faciemus; qui       quia suum numen sceleribus libidinibusque contaminari indigne ferebant, ex       occultis ea tenebris in lucem extraxerunt, nec patefieri, ut inpunita essent,       sed ut vindicarentur et obprimerentur, voluerunt   senatus quaestionem extra ordinem de ea re mihi collegaeque meo       mandavit  nos, quae ipsis nobis agenda sunt, inpigre exsequemur; vigiliarum       nocturnarum curam per urbem minoribus magistratibus mandavimus;  vos quoque aequum est, quae vestra munia sunt, quo       quisque loco positus erit, quod imperabitur, inpigre praestare et dare operam,       ne quid fraude noxiorum periculi aut tumultus oriatur ”